Oficiālais Vēstnesis L 195 , 24/07/2002 Lpp. 0038 - 0053



Komisijas lēmums (2002. gada 8. jūlijs) par konkrētu ierobežojumu pārvaldīšanu dažu tērauda ražojumu importam no Krievijas Federācijas (izziņots ar dokumenta numuru K(2002) 2480) (Dokuments attiecas uz EEZ) (2002/602/EOTK) EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu, jo īpaši tā 95. panta pirmo daļu, pēc apspriešanās ar Padomdevēju komiteju un ar vienprātīgu Padomes piekrišanu, tā kā: (1) Uz laiku no 1995. līdz 2001. gadam dažu ražojumu tirdzniecībai, uz kuru attiecās Eiropas Ogļu un tērauda kopienas dibināšanas līgums, piemēroja vienošanās starp Pusēm [1]. (2) Kopiena noslēdza papildu EOTK tērauda nolīgumu ar Krievijas Federāciju par konkrētu tērauda produktu tirdzniecību, uz kuriem attiecās Eiropas Ogļu un tērauda kopienas dibināšanas līgums, kurā ir ņemti vērā sasniegumi Pušu attiecībās [2]. (3) Minētais nolīgums nosaka daudzuma limitus dažu tērauda ražojumu laišanai brīvā apgrozībā Kopienā no 2002. līdz 2004. gadam un nodrošina daudzuma ierobežojumu atcelšanas sistēmu ar noteikumu, ka tiek izpildīti daži nosacījumi, un jo īpaši tad, ja attiecībā uz konkurenci, valsts atbalstu un vides aizsardzību ir noteiktas saderīgas disciplīnas, kas skar tērauda ražojumus, uz kuriem attiecas Nolīgums. (4) Ir jānodrošina līdzekļi minētā nolīguma pārvaldīšanai Kopienā, ievērojot pieredzi, kas gūta iepriekšējo nolīgumu īstenošanā. (5) Ir jānodrošina attiecīgo ražojumu izcelsmes pārbaude un attiecīgo administratīvās sadarbības metožu izveidošana šajā sakarā. (6) Efektīvai nolīguma piemērošanai ir jāievieš prasība pēc Kopienas ievešanas atļaujas attiecīgo ražojumu laišanai brīvā apgrozībā Kopienā kopā ar šādu Kopienas ievešanas atļauju piešķiršanas pārvaldīšanas sistēmu. (7) Ražojumus, kas novietoti brīvajā zonā vai ievesti saskaņā ar režīmu, kas regulē muitas noliktavas, pagaidu ievešanu vai ievešanu pārstrādei (neuzlikšanas režīms), nevajadzētu atskaitīt no attiecīgajiem ražojumiem noteiktajiem limitiem. (8) Lai nodrošinātu, ka šie daudzuma limiti netiek pārsniegti, ir jānosaka pārvaldes procedūra, saskaņā ar kuru dalībvalstu kompetentās iestādes neizsniegs ievešanas atļaujas pirms iepriekšēja Komisijas apstiprinājuma saņemšanas par to, ka attiecīgie daudzumi joprojām ir pieejami attiecīgā daudzuma limita ietvaros. (9) Nolīgums paredz sadarbības sistēmu starp Krievijas Federāciju un Kopienu ar mērķi novērst likuma apiešanu, izmantojot pārkraušanas, maršruta maiņu vai citus līdzekļus; tā kā ir noteikta apspriežu procedūra, saskaņā ar kuru var panākt vienošanos ar attiecīgo valsti par līdzvērtīgu attiecīgā daudzuma limita koriģēšanu, ja atklājas, ka nolīgums ir apiets; tā kā Krievijas Federācija arī piekrīt veikt vajadzīgos pasākumus, lai nodrošinātu visu korekciju ātru piemērošanu; tā kā, ja paredzētajā termiņā nav panākta vienošanās ar piegādātāju valsti, Kopiena var piemērot līdzvērtīgas korekcijas, ja apiešana ir skaidri pierādīta. (10) Uz to ražojumu importu, uz kuriem attiecas šis lēmums, no 2002. gada 1. janvāra ir piemērota atļauja atbilstoši Lēmuma 2002/385/EOTK [3] grozītajam variantam, tādējādi EOTK tērauda nolīgums paredz to, ka šādi daudzumi ir jāatskaita no limitiem, kas 2002. gadam noteikti šajā lēmumā, IR PIEŅĒMUSI ŠO LĒMUMU. 1. pants Darbības joma 1. Šis lēmums attiecas uz to I pielikumā minēto tērauda ražojumu importu, kuru izcelsme ir Krievijas Federācijā. 2. Šā panta 1. punkta mērķiem tērauda ražojumus klasificē I pielikumā minētajās ražojumu grupās. 3. I pielikumā minēto ražojumu klasifikācija ir izstrādāta, balstoties uz kombinēto nomenklatūru (KN). Šā punkta piemērošanas procedūras ir noteiktas II pielikuma I daļā. 4. Šā panta 1. punktā minēto ražojumu izcelsmi nosaka saskaņā ar Kopienā spēkā esošajiem noteikumiem. 5. Šā panta 1. punktā minēto ražojumu izcelsmes pārbaudes procedūras ir noteiktas II un III pielikumā un attiecīgajos Kopienā spēkā esošajos tiesību aktos. 2. pants Daudzuma limiti 1. Tādu I pielikumā minēto tērauda ražojumu ievešanai Kopienā, kuru izcelsme ir Krievijas Federācijā, piemēro IV pielikumā noteiktos gada daudzuma limitus. Tādu I pielikumā minēto ražojumu laišanai brīvā apgrozībā Kopienā, kuru izcelsme ir Krievijas Federācijā, ir jāuzrāda ievešanas atļauja, ko saskaņā ar 4. panta noteikumiem izdod dalībvalstu iestādes. Uz atļauto importu attiecina tā gada daudzuma limitus, kurā ražojumus nosūta uz eksportētājvalsti. 2. Lai nodrošinātu to, ka daudzumi, par kuriem izdod ievešanas atļaujas, jebkurā brīdī nepārsniedz kopējos katrai ražojumu grupai noteiktos daudzuma limitus, kompetentās iestādes izdod ievešanas atļaujas vienīgi pēc tam, kad Komisija ir apstiprinājusi, ka daudzuma limitu ietvaros attiecīgajai tērauda ražojumu grupai joprojām ir pieejami daudzumi attiecībā uz to piegādātājvalsti, attiecībā uz kuru importētājs vai importētāji ir iesnieguši pieteikumus minētajām iestādēm. 3. No 2002. gada 1. janvāra ražojumu importu, kura veikšanai saskaņā ar Komisijas Lēmuma 2001/932/EOTK grozīto variantu ir vajadzīga atļauja, attiecina uz attiecīgajiem 2002. gada limitiem, kas noteikti IV pielikumā. 4. Šajā lēmumā un no tā piemērošanas dienas ražojumu nosūtīšanu uzskata par notikumu dienā, kad tie tika iekrauti eksportējošā transporta līdzeklī. 3. pants Neuzlikšanas režīms 1. IV pielikumā minētie daudzuma limiti neattiecas uz ražojumiem, kas novietoti brīvā zonā vai brīvā noliktavā, vai arī ievesti saskaņā ar režīmu, kas regulē muitas noliktavas, pagaidu ievešanu vai ievešanu pārstrādei (neuzlikšanas režīms). 2. Ja pēc tam 1. punktā minētos ražojumus laiž brīvā apgrozībā vai nu nemainītā veidā, vai pēc apstrādes, tad piemēro 2. panta 2. punktu un uz šādi apgrozībā laistiem ražojumiem attiecina daudzuma limitus, kas noteikti IV pielikumā. 4. pants Īpaši noteikumi Kopienas noteikto daudzuma limitu pārvaldei 1. Šā lēmuma 2. panta 2. punkta mērķiem dalībvalstu kompetentās iestādes pirms ievešanas atļauju izdošanas paziņo Komisijai pieprasīto ievešanas atļauju skaitu, pievienojot izvešanas atļauju oriģinālus, ko tās ir saņēmušas. Savukārt Komisija hronoloģiskā secībā, kādā saņemti dalībvalstu paziņojumi ("rindas kārtībā"), apstiprina, ka pieprasītie daudzumi ir pieejami ievešanai. 2. Komisijai iesniegtajos paziņojumos iekļautie pieprasījumi ir spēkā, ja tajos katrā gadījumā ir skaidri norādīta eksportētājvalsts, attiecīgā ražojumu grupa, ievedamais apjoms, izvešanas atļaujas numurs, kvotu gads un dalībvalsts, kurā ražojumus paredzēts laist brīvā apgrozībā. 3. Šā panta 1. un 2. punktā minētos paziņojumus elektroniski nosūta šim nolūkam izveidotā integrētajā tīklā, ja vien dibinātu tehnisku iemeslu dēļ kādu laiku nav jāizmanto citi saziņas līdzekļi. 4. Komisija, cik vien iespējams, apstiprina iestādēm nosūtītajos pieprasījumos norādīto pilno apjomu katrai ražojumu grupai. Turklāt Komisija nekavējoties sazinās ar Krievijas iestādēm gadījumos, kad nosūtītie pieprasījumi pārsniedz limitus, lai noskaidrotu jautājumu un ātri rastu risinājumu. 5. Kompetentās iestādes tūlīt pēc informācijas saņemšanas ziņo Komisijai par daudzumiem, kas ievešanas atļaujas derīguma termiņā nav izmantoti. Šādus neizmantotos daudzumus automātiski pieskaita Kopienas kopējā daudzuma limita atlikušajiem daudzumiem katrai ražojumu grupai. 6. Ievešanas atļaujas vai līdzvērtīgus dokumentus izdod saskaņā ar II pielikumu. 7. Dalībvalstu kompetentās iestādes ziņo Komisijai par visām atceltām ievešanas atļaujām vai līdzvērtīgiem dokumentiem, kas jau ir izdoti, gadījumos, kad kompetentās Krievijas iestādes ir atsaukušas vai atcēlušas atbilstošās izvešanas atļaujas. Tomēr, ja Krievijas iestādes ir informējušas Komisiju vai kādas dalībvalsts kompetentās iestādes par izvešanas atļaujas atsaukšanu vai atcelšanu pēc tam, kad attiecīgie ražojumi ir ievesti Kopienā, attiecīgos daudzumus ieskaita tā gada daudzuma limitā, kad notika ražojumu nosūtīšana. 8. Komisija var veikt visus pasākumus, kas vajadzīgi šā panta noteikumu īstenošanai. 5. pants Statistika 1. Attiecībā uz I pielikumā minētajiem tērauda ražojumiem dalībvalstis katru mēnesi mēneša laikā pēc iepriekšējā mēneša beigām ziņo Komisijai par attiecīgajā mēnesī ievesto ražojumu kopējo daudzumu, norādot kombinētās nomenklatūras kodu un izmantojot šajā kodā izmantotās vienības un attiecīgā gadījumā papildvienības. Importu sadala saskaņā ar spēkā esošajām statistikas procedūrām. 2. Lai varētu pārraudzīt tirgus tendences saistībā ar ražojumiem, uz kuriem attiecas šis lēmums, dalībvalstis katru gadu līdz 31. martam dara zināmus Komisijai importa statistikas datus par iepriekšējo gadu. 6. pants Apiešana 1. Ja pēc aptaujām, kas veiktas saskaņā ar III pielikumā noteiktajām procedūrām, Komisija atklāj, ka tās rīcībā esošā informācija apliecina, ka I pielikumā minētie ražojumi, kuru izcelsme ir Krievijas Federācijā, ir pārkrauti, pāradresēti vai citādi ievesti Kopienā, apejot šādus daudzuma limitus, un ka ir jāveic pielāgojumi, tā pieprasa sākt apspriedes, lai varētu panākt vienošanos par līdzvērtīgu attiecīgo daudzuma limitu pielāgošanu. 2. Līdz 1. punktā minēto apspriežu iznākumam, Komisija var lūgt Krievijas Federācijai veikt vajadzīgos piesardzības pasākumus, lai nodrošinātu, ka šādās apspriedēs panāktos daudzuma limitu pielāgojumus var izpildīt tajā gadā, kad tika iesniegts pieprasījums par apspriedēm, vai arī nākamajā gadā, ja kārtējā gada daudzuma limiti ir izsmelti. 3. Ja Kopiena un Krievijas Federācija nenonāk pie apmierinoša risinājuma un Komisija konstatē skaidrus apiešanas pierādījumus, tā no daudzuma limitiem atskaita līdzvērtīgu to ražojumu apjomu, kuru izcelsme ir Krievijas Federācijā. 7. pants Nobeiguma noteikumi Eiropas Komisija pieņem grozījumus pielikumos, kas var būt nepieciešami, lai ņemtu vērā nolīgumu ar Krievijas Federāciju noslēgšanu, grozīšanu vai izbeigšanu, daudzuma limitu pielāgojumus, kas veikti saskaņā ar attiecīgajiem noteikumiem EOTK tērauda nolīgumos ar Krievijas Federāciju, vai grozījumus, kas veikti Kopienas statistikas noteikumos, muitas procedūrās vai kopīgos ievešanas noteikumos. 8. pants Šis lēmums nekādā veidā nav uzskatāms par atkāpi no noteikumiem divpusējā EOTK tērauda nolīgumā par dažu tērauda ražojumu tirdzniecību, ko Kopiena ir noslēgusi ar Krievijas Federāciju un kas visos pretrunu gadījumos ir noteicošais. 9. pants Šis lēmums stājas spēkā un ir piemērojams nākamajā dienā pēc publicēšanas Eiropas Kopienu Oficiālajā Vēstnesī. Šis lēmums uzliek saistības kopumā un ir tieši piemērojams visās dalībvalstīs. Briselē, 2002. gada 8. jūlijā Komisijas vārdā — Komisijas loceklis Pascal Lamy [1] OV L 5, 8.1.96, 24. lpp., OV L 45, 15.2.97, 40. lpp., OV L 300, 4.11.1997., 51. lpp. [2] OV L 195, 24.7.2002., 54. lpp. [3] OV L 345, 29.12.2001., 71. lpp. -------------------------------------------------- I PIELIKUMS KRIEVIJAS FEDERĀCIJA SA PLAKANI VELMĒJUMI SA1. Spoles 72081000 72082500 72082600 72082700 72083600 72083790 72083890 72083990 72111410 72111920 72191100 72191210 72191290 72191310 72191390 72191410 72191490 72252020 72253000 SA1a. Pārvelmēšanai paredzētie karstie velmējumi ruļļos 72083710 72083810 72083910 SA2. Biezās plāksnes 72084010 72085110 72085130 72085150 72085191 72085199 72085210 72085291 72085299 72085310 72111300 SA3. Citi plakanie velmējumi 72084090 72085390 72085410 72085490 72089010 72091500 72091610 72091690 72091710 72091790 72091810 72091891 72091899 72092500 72092610 72092690 72092710 72092790 72092810 72092890 72099010 72101110 72101211 72101219 72102010 72103010 72104110 72104910 72105010 72106110 72106910 72107031 72107039 72109031 72109033 72109038 72111490 72111990 72112351 72112920 72119011 72121010 72121091 72122011 72123011 72124010 72124091 72125031 72125051 72126011 72126091 72192110 72192190 72192210 72192290 72192300 72192400 72193100 72193210 72193290 72193310 72193390 72193410 72193490 72193510 72193590 72254080 SA4. Leģētie izstrādājumi 72262020 72269110 72269190 72269920 SB. GARIE VELMĒJUMI SB1. Baļķi 72071931 72072071 72163111 72163119 72163191 72163199 72163211 72163219 72163291 72163299 72163310 72163390 SB2. Stieples stienīši 72131000 72132000 72139110 72139120 72139141 72139149 72139170 72139190 72139910 72139990 72210010 72210090 72271000 72272000 72279010 72279050 72279095 SB3. Citi garie velmējumi 72071911 72071914 72071916 72072051 72072055 72072057 72142000 72143000 72149110 72149190 72149910 72149931 72149939 72149950 72149961 72149969 72149980 72149990 72159010 72161000 72162100 72162200 72164010 72164090 72165010 72165091 72165099 72169910 72189920 72221111 72221119 72221121 72221129 72221191 72221199 72221910 72221990 72223010 72224010 72224030 72249031 72249039 72281010 72281030 72282011 72282019 72282030 72283020 72283041 72283049 72283061 72283069 72283070 72283089 72286010 72287010 72287031 72288010 72288090 73011000 -------------------------------------------------- II PIELIKUMS I DAĻA KLASIFIKĀCIJA 1. pants To tērauda ražojumu klasifikācija, uz kuriem attiecas šis lēmums, balstās uz kombinēto nomenklatūru (KN). 2. pants Muitas kodeksa komitejas Tarifu un statistikas nomenklatūras nodaļa, kas tika izveidota ar Padomes Regulu (EEK) Nr. 2658/87 [1], kas grozīta ar Padomes Regulas (EEK) Nr. 2913/92 [2] 252. pantu, pēc Komisijas vai kādas dalībvalsts iniciatīvas steidzami saskaņā ar iepriekšminēto regulu noteikumiem pārbaudīs visus jautājumus par šajā lēmumā minēto ražojumu klasifikāciju kombinētajā nomenklatūrā (KN), lai tos iedalītu attiecīgajās ražojumu grupās. 3. pants Komisija informē Krievijas Federāciju par jebkādām izmaiņām kombinētajā nomenklatūrā (KN), kas skar ražojumus, uz kuriem attiecas šis lēmums, pēc tam, kad tās pieņēmušas Kopienas kompetentās iestādes. 4. pants Komisija informē kompetentās Krievijas iestādes par visiem lēmumiem, kas pieņemti saskaņā ar Kopienā spēkā esošajām procedūrām attiecībā uz to ražojumu klasificēšanu, uz kuriem attiecas šis lēmums, vēlākais, mēnesi pēc to pieņemšanas. Šādā paziņojumā ietilpst a) attiecīgo ražojumu apraksts; b) atbilstošā ražojumu grupa un kombinētās nomenklatūras kods (KN kods); c) iemesli, kas izraisījuši šāda lēmuma pieņemšanu. 5. pants 1. Ja lēmums par klasifikāciju, kas pieņemts saskaņā ar Kopienā spēkā esošajām procedūrām, liek mainīt klasifikācijas praksi vai kāda ražojuma grupu, uz ko attiecas šis lēmums, dalībvalstu kompetentās iestādes sniedz paziņojumu 30 dienu laikā pēc Komisijas paziņojuma dienas, pirms lēmumu īsteno. 2. Uz ražojumiem, ko nosūta pirms lēmuma piemērošas dienas, attiecas iepriekšējā klasifikācijas prakse ar noteikumu, ka attiecīgās preces ieved 60 dienu laikā pēc minētās dienas. 6. pants Ja lēmumā par klasifikāciju, kas pieņemts saskaņā ar šā pielikuma 5. pantā minētajām spēkā esošajām Kopienas procedūrām, ietilpst kāda ražojumu grupa, uz ko attiecas daudzuma limits, Komisija vajadzības gadījumā tūlīt sāk apspriedes saskaņā ar šī lēmuma 9. pantu, lai panāktu vienošanos par pielāgojumiem, kas jāveic atbilstošajiem IV pielikumā paredzētajiem daudzuma limitiem. 7. pants 1. Neskarot jebkādus citus noteikumus šajā sakarā, ja dokumentos norādītā klasifikācija, kas vajadzīga, lai ievestu ražojumus, uz kuriem attiecas šis lēmums, atšķiras no tās dalībvalsts kompetento iestāžu noteiktās klasifikācijas, kurā tos ievedīs, tad uz attiecīgajām precēm pagaidām attiecas ievešanas kārtība, ko saskaņā ar šī lēmuma noteikumiem tiem piemēro, pamatojoties uz iepriekšminēto iestāžu noteikto klasifikāciju. 2. Dalībvalstu kompetentās iestādes informē Komisiju par 1. punktā minētajiem gadījumiem, jo īpaši norādot: - iesaistīto ražojumu daudzumus, - ievešanas dokumentos uzrādīto ražojumu grupu, ko patur kompetentās iestādes, - ievešanas atļaujas numuru un norādīto grupu. 3. Dalībvalstu kompetentās iestādes neizdod jaunu ievešanas atļauju tērauda ražojumiem, uz ko attiecas IV pielikumā norādītais Kopienas daudzuma limits pēc pārklasifikācijas, iekams tās nav saņēmušas Komisijas apstiprinājumu, ka ievedamie daudzumi ir pieejami saskaņā ar šā lēmuma 4. pantā noteikto procedūru. 4. Komisija paziņo attiecīgajām eksportētājvalstīm par šajā pantā minētajiem gadījumiem. 8. pants Šā pielikuma 7. pantā minētajos gadījumos, kā arī tajos līdzīgajos gadījumos, ko ierosina Krievijas kompetentās iestādes, Komisija vajadzības gadījumā sāk apspriedes ar Krieviju, lai panāktu vienošanos par galīgo klasifikāciju, kas piemērojama atšķirīgajiem ražojumiem. 9. pants Komisija, vienojoties ar importētājas dalībvalsts vai importētāju dalībvalstu un ar Krievijas kompetentajām iestādēm, šā pielikuma 8. pantā minētajos gadījumos var noteikt galīgo klasifikāciju, kas piemērojama atšķirīgajiem ražojumiem. 10. pants Ja šā pielikuma 7. pantā minētās atšķirības nevar atrisināt saskaņā ar 9. pantu, Komisija saskaņā ar Regulas (EEK) Nr. 2658/87 10. panta noteikumiem nosaka pasākumu, ar kuru izveido preču klasifikāciju kombinētajā nomenklatūrā. II DAĻA DIVKĀRŠAS PĀRBAUDES SISTĒMA (daudzuma limitu pārvaldīšanai) 11. pants 1. Krievijas kompetentās iestādes izdod izvešanas atļauju par visiem tērauda ražojumu sūtījumiem, uz kuriem attiecas IV pielikumā noteiktie daudzuma limiti, līdz minētajiem limitiem. 2. Importētājs uzrāda izvešanas atļaujas oriģinālu 14. pantā minētās ievešanas atļaujas izdošanas mērķiem. 12. pants 1. Izvešanas atļauja par daudzuma limitiem atbilst šā pielikuma I papildinājumā dotajam paraugam, un cita starpā apliecina, ka attiecīgo preču daudzums ir noteikts atbilstoši daudzuma limitam, kas noteikts attiecīgajai ražojumu grupai. 2. Katra izvešanas atļauja attiecas tikai uz vienu no I pielikumā minētajām ražojumu grupām. 13. pants Eksportu nosaka atbilstoši daudzuma limitiem, kas noteikti gadam, kurā ražojumi, uz kuriem attiecas izvešanas atļauja, ir nosūtīti šā lēmuma 2. panta 5. punkta nozīmē. 14. pants 1. Ciktāl Komisija atbilstoši šā lēmuma 4. pantam ir apstiprinājusi, ka pieprasītais daudzums ir pieejams attiecīgajā daudzuma limitā, dalībvalstu iestādes izdod ievešanas atļauju, vēlākais, piecu darba dienu laikā pēc tam, kad importētājs ir uzrādījis atbilstošās izvešanas atļaujas oriģinālu. Tas jāuzrāda ne vēlāk kā līdz 31. martam nākamajā gadā pēc to preču nosūtīšanas, uz kurām attiecas attiecīgā atļauja. Ievešanas atļaujas izdod visu dalībvalstu kompetentās iestādes, neskatoties uz to, kura dalībvalsts izvešanas atļaujā ir norādīta kā galamērķis, ciktāl Komisija saskaņā ar lēmuma 4. pantu ir apstiprinājusi, ka pieprasītais daudzums ir pieejams attiecīgajā daudzuma limitā. 2. Ievešanas atļaujas ir derīgas četrus mēnešus no izdošanas dienas. Pēc pienācīgi pamatota importētāja lūguma dalībvalsts kompetentās iestādes var pagarināt derīguma termiņu vēl uz diviem mēnešiem. Par šādiem pagarinājumiem paziņo Komisijai. Ārkārtas apstākļos importētājs var lūgt pagarināt termiņu otrreiz. Šādus ārkārtas pieprasījumus var apmierināt vienīgi ar lēmumu, kas pieņemts saskaņā ar lēmuma 7. pantā noteikto procedūru. 3. Ievešanas atļaujas sastāda šā pielikuma II papildinājumā noteiktajā veidā, un tās ir derīgas visā Kopienas muitas teritorijā. 4. Importētāja deklarācijā vai lūgumā, lai iegūtu ievešanas atļauju, jānorāda a) eksportētāja pilns vārds vai nosaukums un adrese; b) importētāja pilns vārds vai nosaukums un adrese; c) precīzs preču apraksts un KN kods(-i); d) preču izcelsmes valsts; e) sūtītāja valsts; f) attiecīgā ražojumu grupa un daudzums attiecīgajā vienībā, kā attiecīgajiem ražojumiem norādīts lēmuma IV pielikumā; g) tīrais svars pa KN pozīcijām; h) ražojumu CIF vērtība uz Kopienas robežas pa KN nomenklatūras pozīcijām (kā norādīts izvešanas atļaujas 13. ailē); i) vai attiecīgie ražojumi ir otrās šķiras vai standartam neatbilstošas kvalitātes izstrādājumi; j) vajadzības gadījumā maksāšanas un piegādes diena, kā arī pavadzīmes un pirkuma līguma kopija; k) izvešanas atļaujas diena un numurs; l) visi iekšējie kodi, ko izmanto administratīviem mērķiem; m) datums un importētāja paraksts. 5. Importētājiem nav jāieved kopējais ievešanas atļaujā minētais daudzums vienā sūtījumā. 15. pants Dalībvalstu iestāžu izdoto ievešanas atļauju derīgums ir atkarīgs no Krievijas kompetento iestāžu izdoto izvešanas atļauju derīguma, kas, ņemot vērā ievešanas atļaujas, ir izdotas, un tajās norādītā daudzuma. 16. pants Ievešanas atļaujas vai līdzīgus dokumentus izdod dalībvalstu kompetentās iestādes atbilstoši 2. panta 2. punktam, nediskriminējot nevienu importētāju Kopienā, neskatoties uz to, kurā vietā Kopienā viņš ir reģistrējies, ciktāl tas nav pretrunā ar atbilstību citiem nosacījumiem atbilstoši pastāvošajiem noteikumiem. 17. pants 1. Ja Komisija atklāj, ka Krievijas izdotajās izvešanas atļaujās ietvertie kopīgie daudzumi kādai noteiktai ražojumu grupai jebkurā nolīguma gadā pārsniedz šai ražojumu grupai noteikto daudzuma limitu, tūlīt jāinformē kompetentās atļauju izdošanas iestādes dalībvalstīs, lai apturētu turpmāko ievešanas atļauju izdošanu. Šajā gadījumā Komisija nekavējoties uzsāk apspriedes. 2. Dalībvalsts kompetentās iestādes atsakās izdot ievešanas atļaujas ražojumiem, kuru izcelsme ir Krievijā un uz kuriem neattiecas izvešanas atļaujas, kas izdotas saskaņā ar šā pielikuma noteikumiem. III DAĻA KOPĪGI NOTEIKUMI 18. pants 1. Šā pielikuma 11. pantā minētajā izvešanas atļaujā un izcelsmes sertifikātā (paraugi pievienoti) var būt papildeksemplāri, kas atbilstoši norādīti. Tos sagatavo angļu valodā. 2. Ja iepriekšminētos dokumentus aizpilda ar roku, ieraksti jāveic ar tinti un drukātiem burtiem. 3. Izvešanas atļauju vai tamlīdzīgu dokumentu un izcelsmes sertifikātu izmērs ir 210 x 297 mm. Izmanto baltu atbilstoša lieluma rakstāmpapīru, kas nesatur mehānisko celulozi un sver ne mazāk kā 25 g/m2. Katrā daļā ir iespiests gijošēts aizsargraksta fons, kas viltojumus ar mehāniskiem vai ķīmiskiem līdzekļiem padara acij pamanāmus. 4. Kopienā kompetentās iestādes kā derīgu ievešanas mērķiem saskaņā ar šīs regulas noteikumiem pieņem tikai oriģināleksemplāru. 5. Katrai izvešanas atļaujai vai tamlīdzīgam dokumentam un izcelsmes sertifikātam ir standartizēts sērijas numurs, drukāts vai nedrukāts, pēc kura to iespējams identificēt. 6. Šis numurs sastāv no šādiem elementiem: - no diviem burtiem, kas eksportētājvalsti norāda šādi: RU = Krievijas Federācija - no diviem burtiem, kas paredzētā galamērķa dalībvalsti apzīmē šādi: B = Beļģija DK = Dānija DE = Vācija EL = Grieķija ES = Spānija FR = Francija IE = Īrija IT = Itālija LU = Luksemburga NL = Nīderlande AT = Austrija PT = Portugāle FI = Somija SE = Zviedrija GB = Apvienotā Karaliste - no viencipara skaitļa, kas norāda kvotas gadu, kas atbilst attiecīgā gada pēdējam ciparam, piemēram, "2" 2002. gadam, - no divciparu skaitļa, ar ko apzīmē izdevēju iestādi eksportētājvalstī, - no piecciparu skaitļa secīgi no 00001 līdz 99999, kas piešķirts konkrētai galamērķa dalībvalstij. 19. pants Izvešanas atļauju un izcelsmes sertifikātu var izdot pēc tam, kad nosūtīti ražojumi, uz kuriem tās attiecas. Šādos gadījumos uz tām jābūt vīzai "issued retrospectively" (izdots ar atpakaļejošu spēku). 20. pants Izvešanas atļaujas vai izcelsmes sertifikāta zādzības, nozaudēšanas vai iznīcināšanas gadījumā eksportētājs var vērsties pie kompetentās iestādes, kas izdeva dokumentu, lai iegūtu tā dublikātu, pamatojoties uz viņa īpašumā esošiem izvešanas dokumentiem. Šādi izdotam atļaujas vai sertifikāta dublikātam jābūt vīzētam ar vīzu "duplicate" [dublikāts]. Uz dublikāta jābūt atļaujas vai sertifikāta oriģināleksemplāra datumam. IV DAĻA KOPIENAS IEVEŠANAS ATĻAUJA — VIENOTA VEIDLAPA 21. pants 1. Veidlapas, ko dalībvalstu kompetentās iestādes (saraksts pievienots šim pielikumam) izmanto šā pielikuma 14. pantā minēto ievešanas atļauju izdošanai, atbilst ievešanas atļaujas paraugam, kas dots šā pielikuma II papildinājumā. 2. Ievešanas atļauju veidlapas un to izrakstus sastāda divos eksemplāros, no kuriem vienu, uz kura atzīmē "Pieteikuma iesniedzēja eksemplārs" un ko numurē ar 1, izsniedz pieteikuma iesniedzējam, bet otru, uz kura atzīmē "Izdevējas iestādes eksemplārs" un ko numurē ar 2, patur iestāde, kas izdod atļauju. Administratīviem mērķiem kompetentās iestādes 2. veidlapai var pievienot papildu kopijas. 3. Veidlapas iespiež uz balta papīra bez mehāniskās celulozes, kas sagatavots rakstīšanai un sver no 55 līdz 65 g/m2. To izmērs ir 210 x 297 mm; attālumam starp rakstu rindiņām jābūt 4,24 mm (viena sestā daļa collas); precīzi jāievēro veidlapu izkārtojums. Turklāt pirmā eksemplāra, t.i., pašas atļaujas, abām pusēm fonā ir sarkans drukāts gijošēta aizsargraksta fons, lai atklātu jebkādus mehāniskus vai ķīmiskus viltojumus. 4. Par veidlapu iespiešanu atbild dalībvalstis. Veidlapas var iespiest arī iespiedēji, ko izvēlējusies dalībvalsts, kurā tie ir reģistrēti. Pēdējā gadījumā uz katras veidlapas jābūt atsaucei par dalībvalsts norīkojumu. Uz katras veidlapas jābūt norādei par iespiedēja nosaukumu un adresi vai marķējumam, pēc kura iespiedēju var pazīt. 5. Izdodot ievešanas atļaujas vai to izrakstus, attiecīgās dalībvalsts kompetentās iestādes tiem piešķir izdošanas numuru. Ievešanas atļaujas numuru Komisijai paziņo elektroniski, izmantojot 4. pantā norādīto integrēto tīklu. 6. Atļaujas un izrakstus aizpilda izdevējas dalībvalsts oficiālajā valodā vai kādā no tās oficiālajām valodām. 7. Atļaujas 10. ailē kompetentās iestādes norāda attiecīgo tērauda ražojumu grupu. 8. Izdevēju iestāžu un debitoriestāžu atzīmes uz veidlapām izdara ar zīmogu. Izdevējas iestādes zīmogu var aizstāt ar perforējot iegūtu burtu vai skaitļu kombinācijas iespiedumu vai ar uzdruku uz atļaujas. Izdevējas iestādes izmanto jebkādas pret viltojumiem drošas metodes, lai piešķirto daudzumu reģistrētu tā, ka nav iespējama skaitļu vai atsauču iestarpināšana (piemēram, EUR 1000). 9. Atļauju 1. un 2. eksemplāra otrā pusē jābūt ailei, kurā daudzumus var ierakstīt vai nu muitas dienesti pēc ievešanas formalitāšu nokārtošanas, vai arī kompetentās pārvaldes iestādes pēc izraksta izsniegšanas. Ja licencē vai tās izrakstā debetam paredzētā vieta ir nepietiekama, kompetentās iestādes var pievienot vienu vai vairākas papildlapas ar ailēm, kas atbilst ailēm atļaujas vai izraksta 1. un 2. eksemplāra otrā pusē. Debitoriestādes uzspiež zīmogu tā, lai puse zīmoga būtu uz atļaujas vai tās izraksta, bet otra puse būtu uz papildlapas. Ja ir vairāk nekā viena papildlapa, tad zīmogu līdzīgi uzspiež katrai lapai un iepriekšējai lapai. 10. Vienas dalībvalsts iestāžu izdotām ievešanas atļaujām un izrakstiem, kā arī veiktajiem ierakstiem un vīzām, arī visās pārējās dalībvalstīs ir tāds pats juridisks spēks, kā šādu dalībvalstu iestāžu izdotiem dokumentiem, ierakstiem un vīzām. 11. Attiecīgo dalībvalstu kompetentās iestādes gadījumos, kad noteikti vajadzīgs, var lūgt atļaujas vai izrakstus pārtulkot minētās dalībvalsts oficiālajā valodā vai kādā no oficiālajām valodām. +++++ TIFF +++++ +++++ TIFF +++++ +++++ TIFF +++++ +++++ TIFF +++++ LISTA DE LAS AUTORIDADES NACIONALES COMPETENTESLISTE OVER KOMPETENTE NATIONALE MYNDIGHEDERLISTE DER ZUSTÄNDIGEN BEHÖRDEN DER MITGLIEDSTAATENΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝLIST OF THE COMPETENT NATIONAL AUTHORITIESLISTE DES AUTORITÉS NATIONALES COMPÉTENTESELENCO DELLE COMPETENTI AUTORITÀ NAZIONALILIJST VAN BEVOEGDE NATIONALE INSTANTIESLISTA DAS AUTORIDADES NACIONAIS COMPETENTESLUETTELO TOIMIVALTAISISTA KANSALLISISTA VIRANOMAISISTAFÖRTECKNING ÖVER BEHÖRIGA NATIONELLA MYNDIGHETER BELGIQUE/BELGIË Ministère des affaires économiques Administration des relations économiques Services Licences Rue Général Leman 60 B-1040 Bruxelles Fakss: (32-2) 230 83 22 Ministerie van Economische Zaken Bestuur van de Economische Betrekkingen Dienst Vergunningen Generaal Lemanstraat 60 B-1040 Brussel Fakss: (32-2) 230 83 22 DANMARK Erhvervsfremme Styrelsen Økonomi- og Erhvervsministeriet Vejlsøvej 29 DK-8600 Silkeborg Fakss: (45) 35 46 64 01 DEUTSCHLAND Bundesamt für Wirtschaft und Ausfuhrkontrolle, (BAFA) Frankfurter Straße 29-35 D-65760 Eschborn 1 Fakss: (49-6196) 942 26 ΕΛΛΑΔΑ Υπουργείο Εθνικής Οικονομίας Γενική Γραμματεία.ιεθνών Σχέσεων ιεύθυνση.ιεθνών Οικονομικών Ροών Κορνάρου 1 GR-105 63 Αθήνα Fakss: (30 10) 328 60 94 ESPAÑA Ministerio de Economía Secretaría General de Comercio Exterior Paseo de la Castellana 162 E-28046 Madrid Fakss: +34-1-563 18 23/349 38 31 FRANCE Setice 8, rue de la Tour-des-Dames F-75436 Paris Cedex 09 Fakss: (33) 155 46 69 IRELAND Department of Enterprise, Trade and Employment Import/Export Licensing, Block C Earlsfort Centre Hatch Street Dublin 2 Ireland Fakss: (353-1) 631 28 26 ITALIA Ministero delle Attività produttive Direzione generale per la Politica commerciale e per la gestione del regime degli scambi Viale America, 341 I-00144 Roma Fakss: (39-06) 59 93 22 35/59 93 26 36 LUXEMBOURG Ministère des affaires étrangères Office des licences BP 113 L-2011 Luxembourg Fakss: (352) 46 61 38 NEDERLAND Belastingdienst/Douane centrale dienst voor in- en uitvoer Postbus 30003,Engelse Kamp 2 700 RD Groningen Nederland Fakss: (31) 505 26 06 98 m.i.v. 18.1.2002. Fakss: (31) 505 23 23 41 ÖSTERREICH Bundesministerium für Wirtschaft und Arbeit Aussenwirtschaftsadministration Landstrasser Hauptstraße 55-57 A-1030 Wien Fakss: + 43-1-711 00/8386 PORTUGAL Ministério da Economia Direcção-Geral das Relações Económicas Internacionais Alfândega de Lisboa, Largo do Terreiro do Trigo P-1100 Lisboa Fakss: (351-21) 881 42 61 SUOMI Tullihallitus PL 512 FIN-00101 Helsinki Fakss: (358-9) 614 28 52 SVERIGE Kommerskollegium Box 6803 S-113 86 Stockholm Fakss: (46-8) 30 67 59 UNITED KINGDOM Department of Trade and Industry Import Licensing Branch Queensway House, West Precinct Billingham Cleveland TS23 2NF United Kingdom Fakss: (44) 1642 533557 [1] OV L 256, 7.9.1987., 1. lpp. [2] OV L 302, 19.10.1992., 1. lpp. -------------------------------------------------- III PIELIKUMS ADMINISTRATĪVĀ SADARBĪBA 1. pants Komisija paziņo dalībvalstu iestādēm Krievijas iestāžu nosaukumus un adreses, kuru kompetencē ir izdot izcelsmes sertifikātus un izvešanas atļaujas, kopā ar spiedogu paraugiem, ko izmanto minētās iestādes. 2. pants Par tērauda ražojumiem, uz kuriem divkāršas pārbaudes sistēma, dalībvalstis katra mēneša pirmajās desmit dienās ziņo Komisijai par kopējiem daudzumiem attiecīgajās vienībās un pa izcelsmes valstīm un ražojumu grupām, par ko iepriekšējā mēnesī ir izsniegtas importa atļaujas. 3. pants 1. Turpmāk izcelsmes sertifikātu vai izvešanas atļauju pārbaudi veic izlases veidā vai arī tad, kad Kopienas kompetentām iestādēm ir pamatotas šaubas par izcelsmes sertifikāta vai izvešanas atļaujas autentiskumu vai informācijas precizitāti attiecībā uz attiecīgo ražojumu patieso izcelsmi. Šādos gadījumos Kopienas kompetentās iestādes nosūta izcelsmes sertifikātu vai izvešanas atļauju, vai tās kopiju Krievijas kompetentajai valdības iestādei, vajadzības gadījumā sniedzot izmeklēšanas formālos vai objektīvos iemeslus. Ja ir iesniegts faktūrrēķins, šādu faktūrrēķinu vai tā kopiju pievieno izcelsmes sertifikātam vai izvešanas atļaujai, vai tās kopijai. Kompetentās iestādes pārsūta arī visu sniegto informāciju, norādot, ka minētajā sertifikātā vai atļaujā sniegtie dati ir neprecīzi. 2. Šā panta 1. punkta noteikumi attiecas arī uz turpmākām izcelsmes deklarāciju pārbaudēm. 3. Saskaņā ar 1. punktu veikto turpmāko pārbaužu rezultātus, vēlākais, trīs mēnešu laikā dara zināmus Kopienas kompetentajām iestādēm. Sniegtajā informācijā norāda, vai strīdīgā sertifikāts, atļauja vai deklarācija attiecas uz faktiski izvestām precēm un vai šīs preces var izvest uz Kopienu saskaņā ar šo lēmumu. Kopienas kompetentās iestādes var arī pieprasīt visas dokumentācijas kopijas, kas nepieciešamas, lai pilnībā konstatētu faktus, tostarp, jo īpaši preču izcelsmi [1]. 4. Ja šādās pārbaudēs atklājas izcelsmes deklarāciju ļaunprātīga izmantošana vai nopietni pārkāpumi, attiecīgā dalībvalsts informē Komisiju par šo faktu. Komisija šo informāciju dara zināmu pārējām dalībvalstīm. Kopiena var nolemt, ka attiecīgo ražojumu importam Kopienā pievieno Krievijas izcelsmes sertifikātu, kas minēta II pielikuma 18. panta 1. punktā. 5. Šajā pantā minētās procedūras izlases veida izmantošana nerada šķēršļus attiecīgo ražojumu laišanai brīvā apgrozībā. 4. pants 1. Ja 2. pantā minētā pārbaudes procedūra vai Kopienas kompetentām iestādēm pieejamā informācija norāda, ka ir pārkāpti šā lēmuma noteikumi, minētās iestādes pieprasa Krievijai veikt attiecīgu izmeklēšanu vai organizēt šādu izmeklēšanu par darbībām, kas ir vai šķiet esam pretrunā ar šā lēmuma noteikumiem. Šādas izmeklēšanas rezultātus dara zināmus Kopienas kompetentajām iestādēm kopā ar visu citu attiecīgo informāciju, kas ļauj noteikt preču patieso izcelsmi. 2. Veicot darbības saskaņā ar šā pielikuma noteikumiem, Kopienas kompetentās iestādes var apmainīties ar Krievijas kompetentajām valdības iestādēm ar visu informāciju, kas uzskatāma par noderīgu, lai novērstu šā lēmuma noteikumu pārkāpšanu. 3. Ja konstatē, ka ir pārkāpti šā lēmuma noteikumi, Komisija, rīkojoties saskaņā ar lēmuma 7. pantā noteikto procedūru, vienojusies ar Krieviju, var veikt pasākumus, kas vajadzīgi, lai novērstu šādu pārkāpumu atkārtošanos. 5. pants Komisija koordinē dalībvalstu kompetento iestāžu rīcību saskaņā ar šī pielikuma noteikumiem. Dalībvalstu kompetentās iestādes informē Komisiju un pārējās dalībvalstis par savu rīcību un tās rezultātiem. [1] Izcelsmes sertifikātu turpmākai pārbaudei sertifikātu kopijas, kā arī visus ar tiem saistītus izvešanas dokumentus katras eksportētājvalsts kompetentā valdības iestāde glabā vismaz divus gadus. -------------------------------------------------- IV PIELIKUMS DAUDZUMA LIMITI KRIEVIJAS FEDERĀCIJA Piezīme: SA un Sabiedrība ir ražojumu kategorijas SA1 - SA4 un SB1 - SB3 ir ražojumu grupas (tonnās) | Ražojumi | 2002 | 2003 | 2004 | SA.Plakanie velmējumi SA1. Spoles | 259000 | 256250 | 262660 | SA1.a. Pārvelmēšanai paredzētie karstie velmējumi ruļļos | 485000 | 497130 | 509550 | SA2. Biezās plāksnes | 60000 | 61500 | 63040 | SA3. Citi plakanie velmējumi | 80000 | 82000 | 84050 | SA4. Leģētie izstrādājumi | 90000 | 92250 | 94560 | SB.Garie velmējumi SB1. Baļķi | 15000 | 15380 | 15760 | SB2. Stieples stienīši | 60000 | 61500 | 63040 | SB3. Citi garie velmējumi | 165000 | 169130 | 173350 | --------------------------------------------------